《又次程嘉定三首》
宋代·洪咨夔

鼎戒少汁熬，琴忌大弦急。
人惟广斯胖，道亦巽者入。
身行栈百折，目送塔九级。
今日觉昨非，与过宁不及。
我池鱼洋洋，我牧牛湿湿。
何能苗助长，但勿井多汲。
砚蜍清晓冰，瓶笙永宵泣。
炊冥儿欢呶，酿恶婢羞涩。
家山薄言归，田舍随意葺。
君看十八侯，谁数达与吸。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。